**ELŐTERJESZTÉS**

**Körmend Város Önkormányzata Képviselő-testületének 2022. május 26-i ülésére**

**Tárgy:** Intézményvezetői pályázat elbírálása

Tisztelt Képviselő-testület!

Körmend Város Gondnokságának intézményvezetője, Sövegjártó Zoltán jelezte az Önkormányzat felé nyugdíjba vonulási szándékát, egyúttal kezdeményezte erre tekintettel a jogviszonya megszüntetését. A Képviselő-testület 16/2022. (II. 1.) határozatával döntött arról, hogy a közalkalmazottak jogállásáról szóló 1992. évi XXXIII. törvény 20/B.§ (1) bekezdés alapján magasabb vezető beosztás ellátására szóló megbízásra pályázatot ír ki. A felhívás a döntésnek megfelelően a kormányzati személyügyi igazgatási feladatokat ellátó szerv internetes oldalán, valamint az Önkormányzat honlapján közzétételre került. A pályázati határidőn belül azonban nem érkezett pályázat, ezért ismételt közzétételre került sor.

A pályázati határidő lejártáig 3 pályázat került benyújtásra: Bakos Erzsébet, Dakó Ernő és Nagy Sándor részéről. Mindhárom pályázat határidőben érkezett, formai és tartalmi szempontból megfelel a pályázati felhívásban előírtaknak. A pályázatokat a Képviselő-testület tagjai az előterjesztés mellékleteként megismerhetik.

A pályázókat előzetesen a Városfejlesztési és Városüzemeltetési Bizottság hallgatja meg 2022. május 24 -i, 14 órakor kezdődő ülésén, a Bizottság véleményét a Képviselő-testület ülésén szóban ismerteti.

Kérem a tisztelt Képviselő-testületet, hogy az előterjesztésben foglaltakat tárgyalja meg, és döntsön az intézményvezető személyéről.

**HATÁROZATI JAVASLAT**

Körmend Város Önkormányzatának Képviselő-testülete megállapítja, hogy Körmend Város Gondnoksága intézményvezetőjének kiválasztására irányuló pályázati eljárás érvényes és eredményes volt.

A pályázati eljárás alapján úgy határoz, hogy Körmend Város Gondnoksága intézményvezetőjévé …………………..t nevezi ki 5 évre, 2022. július 1-től 2027. június 30-ig. Az intézményvezető bérét a Képviselő-testület ………………….. Ft/hó összegben állapítja megg.

Körmend, 2022. május 17.

**Bebes István**

**polgármester**